કશ્મીર અને ઉતર ભારતમાં આવેલા વેસ્ટર્ન ડિસ્ટરબન્સિઝના કારણે એ વિસ્તારોમાં ઠંડીનો પારો માઈનસ ડીગ્રીએ આવી જતા એની અસર હવે આંશિક રીતે સૌરાષ્ટ્રમાં દેખાઈ રહી છે. ક્રમશઃ લઘુતમ તાપમાન નીચે આવી રહ્યુ છે. કાશ્મીરમાં તો વરસાદ પડવાની પણ આગાહી થઈ છે. આની વચ્ચે સૌરાષ્ટ્રના મીઠાપુરમાં આજે સવારથી વાતાવરણ વાદળછાયુ બની જઈ સાડાનવ વાગ્યા અરસામાં કમોસમી છાંટા પડતા લોકોએ આશ્રર્ય અનુભવ્યુ હતું. આની સાથોસાથ સૌરાષ્ટ્રમાં દરિયાઈ વિસ્તાર દિવમાં ઠંડીનો પારો સવારે ૧૬.૨ સુધી નીચે આવી ગયો હતો જેના કારણે સહેલાણીઓ અને સ્થાનિકો ધ્રૂજી ગયા હતા. હવામાન વિભાગના જણાવ્યા મુજબ કચ્છમાં કોઈ કોઈ જગ્યાએ વાદળાઓ દેખાશે. અને કયાંક છાંટા પડશે.